Quinsevolh qu’auesse guardat damb atencion tota aguesta broma aurie pogut notar a cèrta distància, parat e coma amagat darrèr d’un casalon qu’entornege era cauçada de Nivelles er angle deth camin de Mont-Saint- Jean entà Braine-l’Alleud, ua espècia de car petit de vendeire, damb tendolet de vime enquitranat, que d’eth tirassaue un aganit rossin, qu’en aqueth moment peishie es ortigues a trauèrs deth travader e sus eth car ua espècia de hemna seiguda dessús de còfres e paquets.